

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

IZVOD IZ ZAPISNIKA

SA 12. SJEDNICE OPĆINSKOG VIJEĆA

OPĆINE DEKANOVEC

održane u nedjelju 17. rujna 2023. godine u 10:30 sati

Sjednicu je sazvala Predsjednica Općinskog vijeća Općine Dekanovec Melani Baumgartner pozivom KLASA:024-01/23-01/03, URBROJ:2109-20-02-23-1 od 11.09.2023. godine.

SJEDNICI SU NAZOČILI VIJEĆNICI:

Melani Baumgartner – predsjednica Općinskog vijeća

Vijećnici Katarina Kolarić, Ljubica Đurkin, Vladimir Hajdarović, Monika Magdalenić, Snježana Sabolek, Stjepan Krhač te načelnik Ivan Hajdarović.

SJEDNICI SU TAKOĐER NAZOČNI:

Marija Marković u svojstvu zapisničara.

Sjednicu je započela predsjednica Općinskog vijeća Melani Baumgartner pozdravom svima nazočnima. Prebrojavanjem prisutnih vijećnika predsjednica vijeća konstatira da je sjednici nazočno svih **7 vijećnika** te postoji kvorum i mogu se donositi pravovaljane odluke.

Predsjednica vijeća Melani Baumgartner daje izvod iz zapisnika s 11. sjednice Općinskog vijeća Općine Dekanovec na glasovanje. Poziva vijećnike da se izjasne ukoliko imaju primjedbu vezanu uz izvod iz zapisnika. Vijećnica Katarina Kolarić daje primjedbu ili da se nekako drugačije sroči pod točkom 4.4 kod rečenice „vijeće prijedlog prihvaća ili ne pa takav zaključak ide na usvajanje Policijskoj upravi Međimurskoj i Županijskoj upravi za ceste“.

Prešlo se na glasovanje o zapisniku sa 11. sjednice Općinskog vijeća Općine Dekanovec.

**“Za” je glasovalo 5 vijećnika, 0 je glasovalo “protiv”, 2 je bilo “suzdržanih” pa predsjednica Općinskog vijeća**

**konstatira da je Zapisnik s 11. sjednice Općinskog vijeća Općine Dekanovec usvojen većinom glasova.**

Predsjednica vijeća Melani Baumgartner otvara 12. sjednicu Općinskog vijeća Općine Dekanovec, daje na glasovanje predloženi dnevni red koji su vijećnici primili uz poziv na sjednicu.

**“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća**

**konstatira da je Dnevni red za 12. sjednicu Općinskog vijeća Općine Dekanovec donesen jednoglasno.**

**Dnevni red:**

1. Donošenje Polugodišnjeg izvještaja o izvršenju Proračuna Općine Dekanovec za razdoblje od 01.01.-30.06.2023. godine

* Polugodišnji izvještaj o izvršenju Proračuna Općine Dekanovec za razdoblje od 01.01.-30.06.2023. godine
* Obrazloženje uz Polugodišnji izvještaj

1. Donošenje Odluke o izradi II. Izmjena i dopuna Prostornog plana uređenja Općine Dekanovec

* Odluka o izradi II. Izmjena i dopuna Prostornog plana uređenja Općine Dekanovec

1. Donošenje Odluke o usvajanju Izvješća o radu načelnika Općine Dekanovec za razdoblje od 01.01.-30.06.2023. godine

* Odluka o usvajanju Izvješća
* Izvješće načelnika

1. Aktualni sat- informacije, pitanja i prijedlozi.

**TOČKA 1.**

**DONOŠENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE DEKANOVEC ZA RAZDOBLJE OD 01.01.-30.06.2023. GODINE**

* **Polugodišnji izvještaj o izvršenju Proračuna Općine Dekanovec za razdoblje od 01.01.-30.06.2023 godine**
* **Obrazloženje uz Polugodišnji izvještaj**

Prijedlog Polugodišnjeg izvještaja o izvršenju Proračuna Općine Dekanovec za razdoblje od 01.01.-30.06.2023 .godine sa obrazloženjem uz Polugodišnji izvještaj u pisanom obliku dostavljeni je uz sam saziv za sjednicu.

Predsjednica vijeća Melani Baumgartner daje prijedlog Polugodišnjeg izvještaja o izvršenju Proračuna Općine Dekanovec za razdoblje od 01.01.-30.06.2023. godine sa obrazloženjem na raspravu.

Predsjednica vijeća otvara raspravu.

Vijećnica Katarina Kolarić istaknula je da je izvršenje polugodišnjeg proračuna samo 21% što je daleko manje od planiranog. Ujedno se nada da će se taj postotak popraviti u narednom polugodištu te da će započeti što više radova.

Nikakve daljnje rasprave nije bilo.

Predsjednica Općinskog vijeća daje na glasovanje prijedlog **Polugodišnjeg izvještaja o izvršenju Proračuna Općine Dekanovec za razdoblje od 01.01.-30.06.2023. godine sa obrazloženjem**

“Za” je glasovalo 5 vijećnika, 0 je glasovalo “protiv”, 2 je bilo “suzdržanih” pa predsjednica Općinskog vijeća konstatira da je **Polugodišnji izvještaj o izvršenju Proračuna Općine Dekanovec za razdoblje od 01.01.-30.06.2023. godine sa obrazloženjem** doneseni većinom glasova.

**TOČKA 2.**

**DONOŠENJE ODLUKE O IZRADI II. IZMJENA I DOPUNA PROSTORNOG PLANA UREĐENJA OPĆINE DEKANOVEC**

* **Odluka o izradi II. Izmjena i dopuna Prostornog plana uređenja Općine Dekanovec**

Prijedlog Odluke o izradi II. Izmjena i dopuna Prostornog plana uređenja Općine Dekanovec u pisanom obliku dostavljeni je uz sam saziv za sjednicu.

Predsjednica vijeća daje prijedlog Odluke o izradi II. Izmjena i dopuna Prostornog plana uređenja Općine Dekanovec na raspravu.

Vijećnica Snježana Sabolek istaknula je da su za izmjenu i dopunu Prostornog plana uređenja Općine Dekanovec, ali u prijedlogu odluke ne vide popisane sve one teme i želje mještana.

Nikakve daljnje rasprave nije bilo.

Predsjednica Općinskog vijeća daje na glasovanje prijedlog **Odluke o izradi II. Izmjena i dopuna Prostornog plana uređenja Općine Dekanovec**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o** **izradi II. Izmjena i dopuna Prostornog plana uređenja Općine Dekanovec** donesena jednoglasno.

**TOČKA 3.**

**DONOŠENJE ODLUKE O USVAJANJU IZVJEŠĆA O RADU NAČELNIKA OPĆINE DEKANOVEC ZA RAZDOBLJE OD 01.01.-30.06.2023. GODINE**

* **Odluka o usvajanju Izvješća**
* **Izvješće načelnika**

Prijedlog Odluke, kao i samo Izvješće načelnika, u pisanom obliku dostavljeni su uz sam saziv za sjednicu.

Predsjednica vijeća daje prijedlog Odluke o usvajanju Izvješća o radu načelnika Općine Dekanovec za razdoblje od 01.01.-30.06.2023. godine na raspravu.

Nitko se nije uključio u raspravu.

Predsjednica Općinskog vijeća daje na glasovanje prijedlog **Odluke o usvajanju Izvješća o radu načelnika Općine Dekanovec za razdoblje od 01.01.-30.06.2023. godine**

“Za” je glasovalo 5 vijećnika, 0 je glasovalo “protiv”, 2 je bilo “suzdržanih” pa predsjednica Općinskog vijeća konstatira da je **Odluka o usvajanu Izvješća o radu načelnika Općine Dekanovec za razdoblje od 01.01.-30.06.2023. godine** donesena većinom glasova.

**TOČKA 4.**

**AKTUALNI SAT – INFORMACIJE, PITANJA, PRIJEDLOZI**

4.1.Vijećnika Stjepana Krhača zanima zašto su sjednice u nedjelju?

Odgovor mu daje predsjednica Općinskog vijeća Melani Baumgartner istaknuvši da u ovom periodu ima puno obveza na poslu te kako uz posao ima i dodatno školovanje. Također i zbog preispitivanja kada je najbolje održati sjednicu da svi vijećnici budu prisutni, zaključila da je trenutno najbolje vrijeme održavanja sjednice bila nedjelja. Vijećnika Krhača te ostale vijećnike moli za razumijevanje te će se potruditi da se ubuduće sjednica održi kroz radni tjedan.

Načelnik Ivan Hajdarović se uključuje u raspravu te je istaknuo da podržava predsjednicu Općinskog vijeća. Nismo profesionalci te se moramo prilagoditi jedni drugima.

Vijećnica Snježana Sabolek uvažava ispriku predsjednice vijeća, ali s druge strane podržava i vijećnika Stjepana Krhača jer je nedjelja ipak neradni dan.

4.2. Vijećnica Katarina Kolarić – u izvještaju načelnika opisano je da smo izdvojili određena sredstva za Crveni križ. Ima pitanje da li oni više ne prakticiraju davanja socijalnih paketa mještanima? Načelnik odgovara da prakticiraju, ali kad dođemo na red.

4.3. Vijećnica Katarina Kolarić istaknula je da sad u ovo vrijeme kad su bile oluje i velike kiše po cestama su bile odlomljene grane, smeće, poplavljeni šahti i slično. Dal bi nam vatrogasci mogli izaći ususret da počiste te odlomljene grane, smeće, ispumpaju bunare? Vijećnica Snježana Sabolek smatra da ako se vatrogascima obrati da će oni izaći ususret i to obaviti. Načelnik ističe da je bilo intevencija, a DVD će nam i dostaviti izvješće pa ćemo moći analizirati. Uglavnom, gdje ih je netko zvao za pomoć oni su se javili.

4.4. Vijećnica Katarina Kolarić ima pitanje vezano uz košnju na groblju. Načelnik odgovara da Čakom obavlja košnju na groblju, a Hidrotehnika ostale javne površine. Šteta što Čakom sad nije mogao počistiti i ceste jer ima puno kamenja. Ali to će se naknadno obaviti. Sanjković Zlatko je već starija osoba i ne može raditi onim intenzitetom kako je radio.

Vijećnika Stjepana Krhača interesira kaj s tim suhim čempresama na groblju? Mogli bi i organizirati da sami maknemo i počistimo te suhe čemprese. Ljudi svugdje po praznim grobovima odlažu lampaše, travu i slično. Načelnik odgovara da budemo našli rješenje za te suhe čemprese. Prvo su na redu uređenje i obrezivanje javora, pa spomen park, a nakon toga i rješavanje tih čempresa. Sad da li bi bilo dobro napraviti ogradu, o tome će se odlučivati. Svatko može sam direktno reagirati i utjecati na rješenje pojedinih problema.

4.5. Vijećnica Katarina Kolarić istaknula je da osim konstruktivnih kritika ima i pohvalu. Uredu Općine javila se s problemom prohodnosti kanalica u poduzetničkoj zoni. Nakon toga se to obavilo i počistilo te sada voda može normalno oticati.

4.6.Vijećnica Katarina Kolarić ima pitanje za načelnika što je s aglomeracijom? Gdje je tu stalo? Zna da nije u našoj moći, ali da li se može o tome nešto reći? Načelnik odgovara da već duže vrijeme imamo dobivenu građevinsku dozvolu (sa susjednim Općinama). Projekt se financira iz EU fondova te za sada još mi nismo na redu. Sve dok se ne osiguraju sredstva, radovi neće započeti.

Vijećnica Katarina Kolarić pita dal se radi na proširenju kolektora u Podturnu? Načelnik odgovara da to sve ide u istom paketu.

4.7. Vijećnik Stjepan Krhač pita tko čisti prostor za njegovom kućom? Načelnik odgovara da mi.

4.8. Vijećnica Ljubica Đurkin pokrenula je pitanje za napušteno dvorište Kocijan Slavka. Dal se to može otkupiti? Načelnik odgovara da prema gruntovnici nije 1/1. Kad bude čisto gruntovno stanje Vijeće može donijeti odluku za kupnju čestice koja bi se iskoristila za proširenje kolnika, nogostupa i slično.

Dovršeno: 11:10 sati

**Predsjednica Općinskog Vijeća**

**Općine Dekanovec**

Melani Baumgartner

Zapisničar: Marija Marković